Diari Oficial de la Generalitat Valenciana


Sumari del DOGV 9878, del 26-06-2024 (2024/5995)

RESOLUCIÓ de 29 de maig de 2024, del Servei Territorial d'Indústria, Energia i Mines de València, per la qual s'atorga a «Placas Solares S-Blas SL», autorització administrativa prèvia, autorització administrativa de construcció i s'aprova el pla de desmantellament, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Requena, de 925 kWn/ 999,38 kWp, denominada «PSF 925 kWn Sant Blas» per a autoconsum i abocament excedent ATALFE/2021/97.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9878

Data del DOGV
:   26-06-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/5995


Data del document
:   29-05-2024

Organisme emissor
:   Conselleria de Innovación, Industria, Comercio y Turismo

Tipus de document
:   Resolució

Correcció d'errades

 Descriptors 

:   * Conselleria d'Innovació, Indústria, Comerç i Turisme
    * energia solar

RESOLUCIÓ de 29 de maig de 2024, del Servei Territorial d'Indústria, Energia i Mines de València, per la qual s'atorga a «Placas Solares S-Blas SL», autorització administrativa prèvia, autorització administrativa de construcció i s'aprova el pla de desmantellament, d'una central de producció d'energia elèctrica de tecnologia fotovoltaica i de la seua infraestructura d'evacuació, situada a Requena, de 925 kWn/ 999,38 kWp, denominada «PSF 925 kWn Sant Blas» per a autoconsum i abocament excedent ATALFE/2021/97. [2024/5995]  
Antecedents  
Vista la sol·licitud de data 03/12/2021 d'autorització administrativa prèvia, autorització administrativa de construcció, relativa a la instal·lació elèctrica les característiques de la qual s'indiquen a continuació, pel procediment integrat d'autorització de centrals fotovoltaiques que hagen d'emplaçar-se sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, DL 14/2020):  
Promotor: Placas Solares S-Blas, SL  
Nom instal·lació: parc solar fotovoltaic 925 KWn san blas per a autoconsum i abocament excedent.  
Tecnologia: fotovoltaica  
Grups generadors:  
Potència total: 999,38 (kwp)  
Nre. mòduls: 1.868  
Potència unitària 535 (wp)   
Tipologia: monocristal·lins   
Sistema subjecció i ancoratge: estructura fixa metàl·lica muntada sobre pals clavats en el terreny.  
Potència nominal de l'inversor: 925 kW, 5 inversors de 185 kVA  
Infraestructures d'evacuació:  
Centre de transformació en edifici prefabricat de formigó que albergarà el quadro general de proteccions de baixa tensió, un transformador per a elevar la tensió de 800 a 20.000 V i totes les cel·les de protecció i mesurament necessàries.  
La cel·la de línia (interruptor-seccionador) i protecció (interruptor automàtic) serà una cel·la compacta, cel·la d'aïllament i tall en gas equipades d'aparellament fix amb hexafluorur de sofre.   
No s'inclou cel·la de mesurament, ja que és un centre de transformació d'abonat.  
Línia d'evacuació des de la cel·la de remuntada instal·lada en el centre de transformació de la instal·lació fotovoltaica fins a la cel·la d'entrada situada en el centre de transformació del client, que transcorrerà soterrada davall de tub per parcel·la privada amb 3 conductors d'1 × 150 mm2 de secció tipus Al HEPRZ1 12/20 kV, amb una longitud de 480 m.  
Instal·lació de cel·la de línia en centre de transformació d'abonat, per a rebre la línia de producció.   
El següent tram de la instal·lació prosseguix des del centre de transformació d'abonat fins a la cel·la d'entrada situada en el centre de seccionament independent, que transcorrerà soterrada davall de tub per parcel·la privada amb 3 conductors de 1 × 150 mm2 de secció del tipus Al HEPRZ1 12/20 kV i longitud total de 5,33 m (el centre de transformació del client ja existix, encara que haurà d'adequar-se).  
Des del centre de seccionament fins al suport existent (suport 630674) mitjançant línia aèria de mitjana tensió de 20 kV en circuit simple, sobre suports metàl·lics amb conductor d'alumini-acer tipus 47-AL1/8ST1A (LA56) amb una longitud de 45,29 m d'una obertura en total.  
Punt de connexió a la xarxa: línia L-18 Anell Requena de 20 kV de l'STR. Requena en el suport 630674 (V.54154)   
Xarxa a la qual es connecta: distribució i+DE Redes Eléctricas Inteligentes, SAU  
Emplaçament dels grups generadors: polígon 62, parcel·la 2, del terme municipal de Requena (València)  
Emplaçament infraestructura d'evacuació: polígon 62, parcel·la 2.  
Centre geomètric: X: 664.347 Y: 4.370.601 (coordenades UTM)   
Segons el que indica l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, la potència instal·lada és de 925 KW.  
Els documents estan referits a la central fotovoltaica en conjunt, incloent-hi tots els equips i les instal·lacions necessaris per al funcionament i l'evacuació de l'energia produïda i els terrenys que s'hi vinculen.  
  
S'ha presentat la documentació cartogràfica del projecte, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià.  
S'ha incoat l'expedient ATALFE 2021/97 a través del Servei Territorial d'Indústria, Energia i Mines de València, i els expedients ATASCT/2021/84/46 i ATLINE/2021/218/46 corresponents a les infraestructures d'evacuació, tramitats conjuntament per tractar-se de la mateixa instal·lació de producció d'energia elèctrica.   
Segons l'informe-certificat urbanístic municipal de data 11/01/2021, els grups generadors estan situats en sòl no urbanitzable comú, compatible amb l'ús pretés.  
La sol·licitud de les autoritzacions administratives prèvies i de construcció de la instal·lació porta implícita la d'autorització d'implantació en sòl no urbanitzable per a realitzar l'activitat de producció d'energia elèctrica.  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana d'impacte ambiental, la instal·lació objecte del present procediment no constituïx un supòsit d'avaluació d'impacte ambiental, com arreplega l'informe de la Direcció General de Qualitat i Educació Ambiental de data 22/02/2022.  
La sol·licitud disposa d'acord d'admissió a tràmit del Servei Territorial d'Indústria, Energia i Mines de València de data 02/08/2022.  
  
Consta en l'expedient la justificació de l'ingrés de la taxa administrativa corresponent en data 03/08/2022.  
La sol·licitud s'ha sotmés al tràmit d'informació pública durant el termini de 15 dies, establit en l'article 23 i 33 del DL 14/2020, mitjançant els anuncis corresponents, en el Diari Oficial de la Generalitat Valenciana de data 29/09/2022, en el Butlletí Oficial de la Província de València de data 06/10/2022 i s'ha remés a l'Ajuntament de Requena, en el terme municipal del qual radicarà la instal·lació per a la seua exposició al públic pel mateix període de temps. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet https://cindi.gva.es/es/web/energia/valencia, en valencià, i https://cindi.gva.es/va/web/energia/valencia, en castellà, en l'apartat «Informació pública».  
Consta certificat de l'exposició al públic de l'Ajuntament de Requena (València) de data 08/03/2023.  
Durant la instrucció del procediment es van remetre separates a les diferents administracions públiques, organismes o empreses de servici públic o de servicis d'interés general amb béns o drets a càrrec seu afectats per la instal·lació, a fi que en el termini de 15 dies presentaren conformitat o oposició, amb el resultat següent:   
Ajuntament de Requena: s'emet una consulta el 9 d'agost de 2022, tant per l'informe de l'article 30.2 com per l'informe articulat del 25.3 en matèria d'ordenació del paisatge.   
L'organisme respon el 6 de juny de 2023 en sentit favorable a l'informe per l'article 25.3.  
No s'ha rebut l'informe corresponent a l'article 30.2, i per això s'entén que no hi ha cap objecció a les autoritzacions i que és un informe no vinculant.  
Conselleria de Política Territorial, Obres Públiques i Mobilitat (Servei de Gestió Territorial):  
En data 7/3/2023 es rep un informe de data 2/3/2023 (CSV:MXCKUQUY:XVNI6X4L:IFH8LCCC) que conclou que la instal·lació fotovoltaica en modalitat autoconsum amb excedents no acollida a compensació en la parcel·la objecte d'estudi i la seua infraestructura d'evacuació es considera viable.  
El subsol on es localitza la instal·lació se situa en una àrea sense interés per a la recàrrega estratègica d'aqüífers. No obstant això, s'hauran de plantejar mesures correctores que incidisquen sobre la infiltració i el drenatge de l'aigua, entre les quals es consideraran les següents:  
Es mantindran les condicions d'infiltració amb els canvis de pendents, comptant amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent i que disminuïsquen l'escolament i augmenten la infiltració.  
S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
S'han de fer tasques del sòl que en mantinguen la textura esponjosa, perquè es facilite la infiltració o, si és el cas, desenvolupar tasques agrícoles com a activitats complementàries.  
A més, el promotor va aportar en data 22/6/2022 una consulta prèvia (de data 18/10/2021) efectuada dins de l'ATREGI/2021/1/46 amb resultat que l'alternativa 1 (parcel·la en la finca San Blas) és viable. (CSV:GPY2JD9J:2B58ABFL:XQ42H58V)  
Informe favorable de la Direcció General de Cultura i Patrimoni de data 14/12/2021 (CSV:6L7XTFUM:83Z2KJIH:QUM5RB2J) als efectes patrimonials que preveu l'article 11 de la Llei 4/98, d'11 de juny, del patrimoni cultural valencià, amb subjecció a la condició que es realitzen sondejos previs, i un seguiment arqueològic intensiu de les labors de transformació de la vinya. En el cas que durant els sondejos o els treballs de condicionament es descobrisquen estructures d'índole arqueològica, haurà de realitzar-se'n, a més, una excavació sistemàtica abans de continuar amb les instal·lacions que es pretén.  
  
Així mateix, el promotor ha acreditat la capacitat legal, tècnica i econòmica per a dur a terme el projecte, així com que disposa, de manera efectiva, dels recursos econòmics i financers necessaris per a materialitzar el projecte d'execució sol·licitat.  
El promotor ha justificat que disposa dels terrenys on s'implantarà la instal·lació.  
La instal·lació disposa dels permisos d'accés i connexió vigents per a la totalitat de la potència instal·lada, i consten les dades següents en els permisos:  
Titular: Placas Solares S-Blas, SL  
Nom de la instal·lació: parc solar fotovoltaic 925 kWn San Blas per a autoconsum i abocament excedent.  
Tecnologia: fotovoltaica.  
Potència dels grups generadors: 999,38 (kWp)  
Potència nominal de l'inversor (kW): 925 kWn, 5 inversors de 185 kVA.  
Potència instal·lada (kW): 925 kW  
Capacitat d'accés concedida (kW): 925 kWn  
Centre geomètric: X: 664.347 Y: 4.370.601 (coordenades UTM)   
Punt de connexió definitiu: línia L-18 Anell Requena de 20 kV de l'STR. Requena en el suport 630674 (V.54202)  
Data d'emissió dels permisos: 09/06/2021.   
La instal·lació disposa d'un sistema de control, coordinat per a tots els mòduls de generació, per a garantir que no se supera la capacitat d'accés atorgada, segons el que indica la disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, ja que la potència total instal·lada supera la capacitat d'accés atorgada en el permís d'accés.  
Com que es tracta d'un projecte amb una potència de generació superior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques.  
S'ha sol·licitat i rebut l'informe preceptiu i vinculant que establix l'article 25.3 del Decret llei 14/2020, de 7 d'agost, de l'Ajuntament de Requena, i resulta l'anàlisi territorial i paisatgística favorable de data 05/06/2023.  
Fonaments de dret  
La instrucció i la resolució d'este procediment administratiu corresponen a la Generalitat Valenciana, ja que la instal·lació elèctrica objecte d'este es troba íntegrament en el territori de la Comunitat Valenciana i no està enquadrada en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segons l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, la construcció de les instal·lacions de producció d'energia elèctrica requerix autorització administrativa prèvia i autorització administrativa de construcció.  
El procediment és el que establix el capítol II del títol III del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (DL 14/2020), ja que es tracta d'una central fotovoltaica que s'implantarà en sòl no urbanitzable, tenint en compte el que establix l'article 7.3 del Decret 88/2005, de 29 d'abril.  
La instrucció d'este procediment és competència del Servei Territorial d'Indústria, Energia i Mines de València, segons l'Orde 3/2024, de 16 d'abril, de la Conselleria d'Innovació, Indústria, Comerç i Turisme, mitjançant la qual es desplega el Decret 226/2023, del Consell, de 19 de desembre, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i segons el que disposa l'article 22 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent, i la resolució correspon a la persona titular de la Direcció del Servei Territorial d'Indústria, Energia i Mines de València de la Conselleria d'Innovació, Indústria, Comerç i Turisme.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació d'estes, que inclouen la connexió amb la xarxa de transport o de distribució i, si és el cas, la transformació d'energia elèctrica.   
L'article 216 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, establix que la Generalitat intervé en l'autorització d'usos i aprofitaments en sòl no urbanitzable, dins dels límits i en les condicions que establix este text refós, mitjançant la declaració d'interés comunitari prèvia a la llicència municipal, en concret en el supòsit que preveu l'article 211.1, paràgraf d, generació d'energia renovable, excepte en els supòsits que preveuen els articles 217, 218 i 219.  
Segons l'epígraf i de l'article 2 del DL 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què es podrà dur a terme esta implantació. Este pronunciament substituïx la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Segons el que indica l'article 25 del DL 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en què l'autorització esmentada no es requerisca d'acord amb la legislació d'ordenació del territori, urbanística i del paisatge.  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment no constituïx un projecte sotmés a avaluació d'impacte ambiental.  
  
D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no podrà ser atorgada si el titular   
no ha obtingut prèviament els permisos d'accés i connexió a les xarxes de transport o distribució corresponents.  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació és un requisit previ indispensable obtindre els permisos d'accés i connexió a les xarxes de transport o distribució corresponents per a la totalitat de la potència de la instal·lació, sense perjuí que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es poden atorgar per a una potència instal·lada superior a la capacitat d'accés que figura en el permís d'accés.  
  
La disposició addicional primera del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, establix que les instal·lacions de generació d'electricitat la potència total instal·lada de la qual supere la capacitat d'accés atorgada en el seu permís d'accés hauran de disposar d'un sistema de control, coordinat per a tots els mòduls de generació i instal·lacions d'emmagatzematge que la integren, que impedisca que la potència activa que esta puga injectar a la xarxa supere esta capacitat d'accés.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dos següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Segons la disposició transitòria quinta del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, la nova definició de potència instal·lada introduïda mitjançant la disposició final tercera u tindrà efectes per a les instal·lacions que, havent iniciat la seua tramitació, encara no hagen obtingut l'autorització d'explotació definitiva.  
D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de producció d'energia elèctrica han d'acreditar la seua capacitat legal, tècnica i economicofinancera exigible per a realitzar cada un dels projectes que presenten, tot això sense perjuí del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat.   
  
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia s'ha de justificar la necessitat de la instal·lació i que esta no genera incidències negatives en el sistema.  
D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció, el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Segons el que establix el capítol III del DL 14/2020, la persona titular de la instal·lació està obligada a desmantellar-la completament i restaurar els terrenys i el seu entorn en finalitzar l'activitat, per a la qual cosa ha de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de 30 anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions que establix este decret llei que afecten la implantació d'instal·lacions per a l'aprofitament de les energies renovables seran aplicables als procediments en tràmit.  
En consideració del que s'ha exposat, complits els requisits i els procediments legals i reglamentaris establits en la legislació vigent aplicable, resolc  
  
Primer  
Atorgar autorització d'implantació en sòl no urbanitzable en les parcel·les següents per a realitzar l'activitat de producció d'energia elèctrica, atenent el sentit favorable de l'informe emés per l'òrgan competent en matèria d'ordenació del territori i paisatge de data 2/3/2023:  
  
Emplaçament dels grups generadors: polígon 62, parcel·la 2, del terme municipal de Requena.  
Amb els següents condicionats inclosos en els informes de Territori i Paisatge:  
El subsol on es localitza la instal·lació se situa en una àrea sense interés per a la recàrrega estratègica d'aqüífers. No obstant això, s'hauran de plantejar mesures correctores que incidisquen sobre la infiltració i el drenatge de l'aigua, entre les quals es consideraran les següents:  
Es mantindran les condicions d'infiltració amb els canvis de pendents, comptant amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent i que disminuïsquen l'escolament i augmenten la infiltració.  
S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
S'han de fer tasques del sòl que en mantinguen la textura esponjosa, perquè es facilite la infiltració o, si és el cas, desenvolupar tasques agrícoles com a activitats complementàries.  
L'Ajuntament de Requena pel 25.3 va emetre el respectiu informe del paisatge en el qual respon el 6 de juny de 2023, en sentit favorable a l'informe.   
El període de vigència d'esta serà de 30 anys, sense perjuí de les possibles pròrrogues que s'atorguen, amb una sol·licitud prèvia per la titular amb anterioritat al final del termini esmentat, i que estiguen plenament justificades.   
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació, per part de la persona titular, de desmantellar la instal·lació i restaurar el terreny i l'entorn afectat.  
De la mateixa manera, en cas de tancar la instal·lació definitivament, caducarà l'autorització d'implantació en sòl no urbanitzable, fet que s'especificarà en l'autorització del tancament.  
  
Segon   
Atorgar una autorització administrativa prèvia de la instal·lació de producció d'energia elèctrica a partir de fonts renovables que s'indica, i les infraestructures d'evacuació de l'energia elèctrica generada:  
Promotor: Placas Solares S-Blas, SL  
Nom instal·lació: parc solar fotovoltaic 925 kwn san blas per a autoconsum i abocament excedent.  
Tecnologia: fotovoltaica  
Grups generadors:  
Potència total: 999,38 (kWp)  
Nre. mòduls: 1.868  
Potència unitària: 535 (wp)   
Tipologia: monocristal·lins   
Sistema subjecció i ancoratge: estructura fixa metàl·lica muntada sobre pals clavats en el terreny.  
Potència nominal de l'inversor: 925 kW, 5 inversors de 185 kVA  
Infraestructures d'evacuació:  
Centre de transformació en edifici prefabricat de formigó que albergarà el quadro general de proteccions de baixa tensió, un transformador per a elevar la tensió de 800 a 20.000 V i totes les cel·les de protecció i mesurament necessàries.  
La cel·la de línia (interruptor-seccionador) i protecció (interruptor automàtic) serà una cel·la compacta, cel·la d'aïllament i tall en gas equipades d'aparellament fix amb hexafluorur de sofre.   
No s'inclou cel·la de mesurament, ja que és un centre de transformació d'abonat.  
Línia d'evacuació des de la cel·la de remuntada instal·lada en el centre de transformació de la instal·lació fotovoltaica fins a la cel·la d'entrada situada en el centre de transformació del client, que transcorrerà soterrada davall de tub per parcel·la privada amb 3 conductors d'1 × 150 mm2 de secció tipus Al HEPRZ1 12/20 kV, amb una longitud de 480 m.  
Instal·lació de cel·la de línia en centre de transformació d'abonat, per a rebre la línia de producció.   
El següent tram de la instal·lació prosseguix des del centre de transformació d'abonat fins a la cel·la d'entrada situada en el centre de seccionament independent, que transcorrerà soterrada sota tub per parcel·la privada amb 3 conductors d'1 × 150 mm2 de secció del tipus Al HEPRZ1 12/20 kV i longitud total de 5,33 m (el centre de transformació del client ja existix, encara que haurà d'adequar-se).  
Des del centre de seccionament fins al suport existent (suport 630674) mitjançant línia aèria de mitjana tensió de 20 kV en circuit simple, sobre suports metàl·lics amb conductor d'alumini-acer tipus 47-AL1/8ST1A (LA56) amb una longitud de 45,29 m d'una obertura en total.  
Punt de connexió a la xarxa: línia L-18 Anell Requena de 20 kV de l'STR. Requena en el suport 630674 (V.54538)   
Xarxa a la qual es connecta: distribució i+de Redes Eléctricas Inteligentes, SAU  
Emplaçament dels grups generadors: polígon 62, parcel·la 2, del terme municipal de Requena (València)  
Emplaçament infraestructura d'evacuació: polígon 62, parcel·la 2.  
Centre geomètric: X: 664.347 Y: 4.370.601 (coordenades UTM)   
D'acord amb els projectes i la documentació que consta en l'expedient:  
Pla de desmantellament visat i firmat en data 22/06/2022 juntament amb declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada en data 27/09/2023.  
Projecte nova línia mixta d'alta tensió 20 kV situada a Requena visat i firmat en data 27/6/2022 juntament amb una declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada en data 22/06/2022.  
Projecte d'instal·lació fotovoltaica en autoconsum amb excedents no acollida a compensació (RD 244/2019) de 999,38 kWp sobre sòl a Requena (València) visat i firmat en data 06/07/2022 juntament amb una declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada en data 22/06/2022.  
Projecte centre de transformació de 100 kVA per a subministrament a celler visat i firmat en data 26/7/2022 juntament amb declaració responsable de la persona tècnica competent projectista conforme a l'article 53.1b de la Llei 24/2013, de 26 de desembre, del sector elèctric, firmada en data 22/06/2022.  
Projecte centre de transformació de 1.000 kVA en central fotovoltaica visat i firmat en data 26/07/2022, juntament amb declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada en data 22/06/2022.  
Projecte línia subterrània mitjana tensió 20 kV de centre de transformació abonat a centre de seccionament interior companyia visat i firmat en data 27/07/2022 juntament amb declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada en data 22/06/2022.  
Projecte línia subterrània mitjana tensió 20 kV de centre de transformació de centre de transformació a centre de transformació d'abonat visat i firmat en data 27/07/2022 juntament amb la declaració responsable de la persona tècnica competent projectista d'acord amb l'article 53.1b de la Llei 24/2013, de 26 de desembre, del sector elèctric, firmada en data 22/06/2022.  
Pressupost global de la instal·lació: 542.704,01 € (cinc-cents quaranta-dos mil set-cents quatre euros amb un cèntim).  
Hauran de respectar-se els condicionats que figuren en els diferents informes emesos per les administracions públiques, els organismes i les empreses de servici públic o de servicis d'interés econòmic general afectats pel projecte consultats, traslladats durant la tramitació de l'expedient.  
La persona titular d'esta autorització tindrà els drets, els deures i les obligacions que arreplega el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la titular ha d'observar els preceptes, les mesures i les condicions que s'establisquen en la legislació aplicable en cada moment a l'activitat de producció d'energia elèctrica.  
L'incompliment de les condicions i els requisits establits en esta autorització o la variació substancial dels pressupostos que han determinat que s'atorgue, podran ocasionar que esta es revoque.  
Esta autorització s'emet sense perjuí de tercers i no afecta els drets particulars.  
  
Tercer   
Atorgar, a la persona peticionària, l'autorització administrativa de construcció de la instal·lació de producció d'energia elèctrica a partir de fonts renovables i les infraestructures d'evacuació de l'energia elèctrica generada que disposa d'autorització prèvia per la present resolució.  
  
En l'execució del projecte s'han de tindre en compte les condicions següents:   
Esta autorització queda condicionada a l'aportació en el termini d'1 mes comptat a partir de la data de notificació, de l'acreditació de la concessió del préstec sol·licitat a l'entitat bancària que s'indicava en el seu escrit aportat en data 1/8/2022 (GVRTE/2022/2501275), que justifica la capacitat economicofinancera del projecte.  
Les instal·lacions s'han d'executar segons el projecte o els projectes presentats i els seus annexos, si és el cas, i d'acord amb els condicionats tècnics establits per les administracions públiques, els organismes i les empreses de servici públic o d'interés general afectats per les presents instal·lacions i que han sigut acceptats pel sol·licitant. En cas que per a això siga necessari introduir modificacions en la instal·lació respecte de la documentació presentada, la persona titular de l'autorització present ha de sol·licitar a este òrgan l'autorització corresponent prèviament a l'inici de l'execució, llevat que es tracte de modificacions no substancials.  
Les instal·lacions que s'executaran han de complir, en tot cas, el que establix el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les instruccions tècniques complementàries. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
La central elèctrica objecte d'esta resolució, d'acord amb la potència instal·lada, ha de complir les prescripcions tècniques i d'equipament que establix sobre esta qüestió l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a vint-i-quatre (24) mesos, el qual es comptarà des de l'endemà de la notificació de la present resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'este òrgan, que s'haurà d'acompanyar, a este efecte, amb la documentació justificativa de la demora i del cronograma de treballs previstos per al nou termini sol·licitat.   
La pròrroga de l'autorització no podrà concedir-se si excedix la data o dates de caducitat dels permisos d'accés i connexió a la xarxa elèctrica corresponents a la instal·lació.  
D'acord amb l'article 28 del Reial decret llei 8/2023, de 27 de desembre, pel qual s'adopten mesures per a afrontar les conseqüències econòmiques i socials derivades dels conflictes a Ucraïna i Orient Pròxim, així com per a pal·liar els efectes de la sequera, el promotor podrà sol·licitar, en un termini no superior a 3 mesos des de l'obtenció d'esta autorització administrativa de construcció, l'extensió del termini per a complir la fita que arreplega l'article 1.1.b 5t del Reial decret llei 23/2020, de 23 de juny, d'obtenció de l'autorització d'explotació definitiva, sense que en cap cas el termini total per a disposar de l'autorització administrativa d'explotació supere els 8 anys. En esta sol·licitud s'ha d'indicar, almenys:  
- El semestre de l'any natural en què la instal·lació obtindrà l'autorització administrativa d'explotació.  
- El compromís d'acceptació expressa de la impossibilitat d'obtenció de l'autorització administrativa d'explotació provisional o definitiva, ni de la inscripció prèvia o definitiva en el registre administratiu d'instal·lacions de producció d'energia elèctrica amb anterioritat a l'inici del semestre indicat.  
La titular de la present resolució estarà obligada a comunicar a este òrgan, per registre electrònic i amb la diligència adequada, les incidències dignes d'esment que es produïsquen durant l'execució.  
La titular d'esta resolució ha de complir els deures i les obligacions derivats de la legislació de prevenció de riscos laborals vigent durant la construcció.  
Sense perjuí del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servici territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen estes per a verificar que s'adeqüen a la documentació tècnica presentada i que complixen la legislació vigent i les condicions d'esta resolució.  
  
Finalitzades les obres de construcció de les instal·lacions, la titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que establix l'article 12 del Decret 88/2005, de 29 d'abril.  
  
Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran amb la declaració responsable oportuna, segons indica la Resolució de 22 d'octubre de 2010, de la Direcció General d'Energia, publicada en el DOGV núm. 6389, de 3/11/2010.   
  
Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les instruccions tècniques complementàries.   
Així mateix, s'acompanyarà amb la cartografia de la instal·lació executada, en el format que establisca l'òrgan substantiu.  
La persona titular té l'obligació de constituir una garantia econòmica per al compliment de l'obligació de desmantellar la instal·lació i restaurar els terrenys i el seu entorn, per un import de seixanta-huit mil tres-cents setanta euros amb noranta-nou (68.370,99 €) i haurà d'acreditar la constitució corresponent (aportant la carta de pagament corresponent) amb la sol·licitud d'autorització d'explotació provisional de la instal·lació, requisit indispensable per a poder atorgar-se esta.  
La garantia haurà de depositar-se en l'Agència Tributària Valenciana, de la qual serà beneficiari este Servei Territorial d'Indústria, Energia i Mines, en què han de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per a complir l'obligació de desmantellar la instal·lació i restaurar els terrenys i el seu entorn.  
  
Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
L'autorització d'explotació provisional no es podrà concedir si les instal·lacions de connexió a la xarxa de distribució o transport no s'han finalitzat i s'ha sol·licitat l'autorització d'explotació, de manera que l'entrada en servici de la central elèctrica puga ser efectiva.  
  
Una vegada haja obtingut l'autorització d'explotació provisional, la titular ha de sol·licitar la inscripció prèvia en el registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 39 del Reial Decret 413/2014, de 6 de juny. Es tindrà en compte el que indica l'article 41 pel que fa a la caducitat i la cancel·lació d'esta inscripció.  
Segons el que indica l'article 39.6 del Reial decret 413/2014 esmentat, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
Finalitzades les proves de les instal·lacions amb resultat favorable, la titular, en el termini màxim de deu dies hàbils, ha de sol·licitar l'autorització d'explotació definitiva segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que indiquen els punts anteriors.  
Una vegada obtinguda l'autorització d'explotació definitiva, la titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent segons l'article 40 del Reial decret 413/2014, de 6 de juny.  
No sol·licitar les autoritzacions d'explotació dins del termini suposarà la caducitat de les autoritzacions concedides.  
La titular de la instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions, o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
S'informa que la transmissió o el canvi de titularitat, modificacions substancials de la instal·lació i el tancament temporal o definitiu de la instal·lació autoritzada per la present resolució requerixen autorització administrativa prèvia d'acord amb el que establix el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no es podran transmetre les autoritzacions concedides mentres la central no estiga completament executada i haja obtingut l'autorització d'explotació.  
En virtut de l'article 19 i 20 del Reial decret 244/2019, de 5 d'abril, pel qual es regulen les condicions administratives, tècniques i econòmiques de l'autoconsum d'energia elèctrica, el consumidor acollit a la modalitat d'autoconsum comunicarà les dades incloses en l'annex II de l'esmentat reial decret per a la seua inscripció en el Registre administratiu d'autoconsum d'energia elèctrica.  
Tal com s'indica en l'article 38 del DL 14/2020, la concessió de la llicència urbanística municipal obligarà la persona titular o propietària de la instal·lació, sense perjuí de l'exacció dels tributs que corresponguen legalment per la prestació del servici municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
  
El respectiu cànon d'ús i aprofitament l'establirà l'ajuntament en la llicència corresponent, per quantia equivalent al 2 % dels costos estimats de les obres d'edificació i de les obres necessàries per a implantar la instal·lació (el pressupost d'execució material del total de la instal·lació ascendix a cinc-cents quaranta-dos mil set-cents quatre euros amb un cèntim (542.704,01 €). El cànon es reportarà d'una sola vegada en ocasió de l'atorgament de la llicència urbanística, i l'ajuntament pot acordar, a sol·licitud de l'interessat, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servici caducaran quan, per causes imputables a la titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.   
  
Quart   
Aprovar el pla de desmantellament de la instal·lació i de restauració del terreny i l'entorn afectat, el pressupost del qual ascendix a díhuit mil cent noranta euros amb vint-i-un cèntims (18.190,21 €), i no s'establixen condicionats en l'informe de data 5/6/2023 en matèria d'ordenació del paisatge sol·licitat a l'Ajuntament de Requena.   
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el DL 14/2020.  
  
Quint  
De conformitat amb el que disposa l'article 31 del DL 14/2020, s'efectua:  
La publicació d'esta resolució en el Diari Oficial de la Generalitat Valenciana i en el Butlletí Oficial de la Província de València.   
  
La publicació en el lloc d'internet de la Conselleria d'Innovació, Indústria, Comerç i Turisme, en l'apartat d'«Energia» (https://cindi.gva.es/va/web/energia/instal-lacions-autoritzades).  
La notificació de la present resolució al titular i a totes les administracions públiques o organismes i empreses de servicis públics o servicis d'interés general que han intervingut, o han hagut d'intervindre, en el procediment d'autorització; a les que han emés, o han hagut d'emetre, condicionat tècnic al projecte d'execució i a les persones titulars de béns i els drets afectats, així com a la resta d'interessats en l'expedient.  
  
Les autoritzacions concedides es traslladaran a l'Institut Cartogràfic Valencià per a incorporar les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjuí de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a la qual es referix la present resolució, d'acord amb altres disposicions que resulten aplicables i, especialment, les relatives a l'ordenació del territori i el medi ambient. En tot cas, esta autorització s'emet sense perjuí de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions expressades en esta, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en esta resolució.  
Contra esta resolució, que no posa fi a la via administrativa, es pot interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
València, 29 maig de 2024.- El cap del Servei Territorial d'Indústria, Energia i Mines: Roberto Javier Anchel Añó.